Հավելված N 1

« » « » 2022 թ.

N ՄՇԴ- պայմանագրի

**Ծ Ր Ա Գ Ի Ր**

Հայահավաք նախագծի

|  |  |  |
| --- | --- | --- |
| 1 | Կազմակերպության անվանում | «Պետական կամերային նվագախմբի ընկերներ» ՀԿ |
| 2 | Կազմակերպության գտնվելու վայր | Իսահակյան 1, 0001, ք. Երեւան, ՀՀ |
| 3 | Ծրագրի անվանում | Հայահավաք նախագիծ |
| 3.1 | Բովանդակություն | Հետպատերազմական շրջանում նկատվում է հանրային պահանջ՝ վերարժևորվելու, վերագտնելու սեփական էությունն ու վերստին ընկալելու ազգային արժեքները։ Կա հստակ գաղափարների շուրջ բոլոր հայերին միավորելու ձգտում՝ անկախ զբաղմունքից, բնակության վայրից ու հասարակական կյանքի վերաբերյալ տեսակետներից։ Այս ամենը կարող է ապահովել մշակույթը, որը մեր պատմության ծանրագույն շրջաններում իրականացրել է հենց միավորիչ գործառույթ։  ՀՀ սահմաններից դուրս բնակվում ու իրենց ակտիվ գործունեությունն են ծավալում բազում տաղանդավոր հայորդիներ, որոնց ներուժը չափազանց անհրաժեշտ է այս դժվարին օրերին ազգի մշակութային վերածնունդն ապահովելու համար։  Հայահավաք նախագիծը նպատակ ունի համագործակցելու այնպիսի արտիստների հետ, ովքեր նախկինում ինչ-ինչ պատճառներով դեռ ելույթ չեն ունեցել կամ ակտիվ ստեղծագործական գործունեություն չեն ծավալել հայրենիքում։  2021 թ.-ին Կամերային երաժշտության ազգային կենտրոնը նախաձեռնեց «Հայահավաք» նախագիծը, որի շրջանակում Հայաստանի պետական կամերային նվագախմբի հետ համերգներով հանդես եկան դիրիժորներ Միսակ Պաղպուտարյանը (Սիրիա), Նուրհան Արմանը (Կանադա), Լյուք Բաղդասարյանը (Շվեցարիա): Նախագիծը մեծ խանդավառությամբ ընդունվեց ինչպես երաժշտասեր հանրույթի, այնպես էլ հրավիրված դիրիժորների կողմից: Համերգներին զուգահեռ իրականացվեցին նախագծի մասնակիցների ու ազգային միասնության գաղափարի հանրահռչակում ԶԼՄ հարթակներում ու սոցիալական մեդիայում։ |
| 3.2 | Նպատակ | «Հայահավաք» նախագծի առաջնային նպատակը արտերկրի մեր լավագույն երաժիշտների ներուժի օգտագործումն է ետպատերազմյան Հայաստանում մեր ժողովրդի ոգու բարձրացման և արժանապատվության վերականգնման հարցում: Անհրաժեշտ է Հայաստանում համախմբել երաժշտարվեստի մեր լավագույն ներկայացուցիչներին, ոգևորել լսարանին, զարկ տալ մշակույթի զարգացմանը, քաջալերել մարդկանց՝ շարունակելու մեր երկրի շենացման և վերածննդի գործը։  «Հայահավաք» նախագիծը կոչված է հերթական անգամ (որոշ արտիստների դեպքում՝ առաջին անգամ) կազմակերպել արտասահմանում ակտիվ գործունեություն ծավալող հայազգի հանրահայտ արտիստների ու հայ հանդիսատեսի հանդիպումն ու երկխոսությունը, հրավիրելու նրանց համագործակցելու ԿԵԱԿ-ի երաժշտախմբերի հետ կամ անհատական ծրագրերով ներկայանալու հայ հանդիսատեսին։  «Հայահավաք» նախագծի արդյունքում հայազգի մենակատարներն ու դիրիժորները կվերադառնան իրենց արմատներին ու հնարավորություն կունենան իրենց քաջալերման խոսքն ու գործն ուղղել դասական երաժշտության սիրահար համայնքին, իսկ ունկնդիրը ներկա կգտնվի բարձրորակ համերգների ու կտոգորվի ազգային միասնության գաղափարով։  Գործնականում հայ ազգի արտիստներին ներկայացնելով ու իրենց ձայնն ավելի լսելի դարձնելով՝ ԿԵԱԿ-ը նպատակ ունի նաև նոր թափ հաղորդել Հայաստանում մշակութային կյանքի զարգացմանն ու Հայաստան-Սփյուռք մշակութային կապին: |
| 3.3 | Անցկացման ժամկետ | Հունիս – դեկտեմբեր 2022 |
| 3.4 | Անցկացման վայր | Կոմիտասի անվան կամերային երաժշտության տուն |
| 3.5 | Ակնկալվող արդյունքներ | «Հայահավաք» նախագծի արդյունքում հայազգի մենակատարներն ու դիրիժորները կվերադառնան իրենց արմատներին ու հնարավորություն կունենան իրենց քաջալերման խոսքն ու գործն ուղղել դասական երաժշտության սիրահար համայնքին, իսկ ունկնդիրը ներկա կգտնվի բարձրորակ համերգների ու կտոգորվի ազգային միասնության գաղափարով։  Կա հստակ գաղափարների շուրջ բոլոր հայերին միավորելու ձգտում՝ անկախ զբաղմունքից, բնակության վայրից ու հասարակական կյանքի վերաբերյալ տեսակետներից։ |
| 3.6 | Ոչ ֆինանսական ցուցանիշներ | Նախատեսվում է իրականացնել 3 համերգ, ակնկալվող հանդիսատեսի քանակ՝ 900: |

|  |  |  |
| --- | --- | --- |
| **ՊԵՏԱԿԱՆ ՄԱՐՄԻՆ`** | **ԿԱՏԱՐՈՂ`** |  |
| ՀՀ կրթության, գիտության, մշակույթի և  սպորտի նախարարություն  Երևան, Վ. Սարգսյան 3  Կառավարական տուն N 2  ՀՀ ՖՆ գործառնական վարչություն  Հ/Հ 900011032878, հվհհ 02698732  Գլխավոր քարտուղար՝  ----------- Գ. Սաֆարյան  (ստորագրություն)  Կ. Տ. | «Պետական կամերային նվագախմբի ընկերներ» ՀԿ  ք. Երևան, Իսահակյան 1,  «Հայէկոնոմբանկ» Մյասնիկյանի մ/ճ  հ/հ 163038003121, հվհհ 0259967  հեռ. 099367050  Նախագահ`  ------------------- Ն. Նազարյան  (ստորագրություն)  Կ. Տ. |  |